text: Why Invest in Baybay City?
text: #000001
text: Baybay Tourism and Investment Promotions Office
text: #000006
text: Health Card: Gi-require sa tanan nga mga trabahante sa food and non-food establishemnts
text: #000007
text: Kinahanglan nga mokuha og health card ang tanan nga mga trabahante sa mga food and non-food establishments dinhi sa dakbayan sa Baybay.
text: #000008
text: Atol sapagpakighinabi kaniya sa “Nasayod ka ba, Bai?” News Team, gibutyag ni Gunhuran ang mga requirements sa pagkuha og health card.
text: #000010
text: Alang sa mga food establishments, Stool Examination, Hepa A Examination, usa ka 1×1 ID picture, duha (2) ka documentary stamp, ug medical fee nga usa ka gatos ka pesos (P100.00).
text: #000011
text: Alang sa mga non-food establishments: Chest X-ray, usa (1) ka 1×1 ID picture, duha (2) ka documentary stamp,ug medical fee nga usa ka gatos ka pesos (P100.00).
text: #000012
text: Nunot niini, nagkanayon si Gunhuran nga aron kalikayan ang kalangan sa pagkuha og health card, kinahanglan nga siguruhon nila sa pagdala ang tanan nga mga requirements sa dili pa sila muadto sa City Health Office (CHO) nga anaa mahimutang sa Zone 23 ‘ning dakbayan.
text: #000013
text: Matud pa usab ni Gunhuran nga kon negatibo ang resulta sa laboratory examination, hatagan gilayon nila og health card ang usa ka aplikante ug dili na kinahanglan nga magpakonsulta pa sa doktor.
text: #000014
text: Sa iyang kabahin nagkanayon si Medical Officer V, Dr. Jerome Profetana nga gi-require sa balaod ang mga health certificates sa tanan nga mga establishments aron kapanalipdan ang ilang mga cutomers.
text: #000015
text: Partikular nga gitumbok ni Dr. Profetana ang Hepatitis A nga motakod pinaagi sa tubig ug sa pagkaon.
text: #000016
text: Nasayran nga mao usab kini ang hinungdan nga sa dili pa hatagan og Sanitary Permit sa CHO ang usa ka establisimiyento, gi-require sa CHO ang medical card sa ilang mga trabahante.
text: #000017
text: Hinuon, matud pa ni Gunhuran nga kon positibo ang resulta sa laboratory examination sa usa ka trabahante, dili sila angayan nga mabalaka tungod kay katambalan man sila nga libre sa CHO. “Ug kon human sa usa ka semana nga treatment, mag-negative na ang result sa ilang laboratory exmaination, hatagan na namo sila og health card,” dugang pa ni Gunhuran.
text: #000018
text: Nunot niini, nag-awhag ang City Health Office ‘ning dakbayan nga motuman gayud sa mga balaod ang mga magpapatigayon ‘ning dakbayan aron kalikayan ang problema sa umaabot nga mga adlaw.
text: #000019
text: Gitataw usab ni Dr. Profetana nga maoy tumong sa kagamhanan nga kapanalipdan ang mga katawhan batok sa mga sakit hinungdan nga namugna ang mga balaod nga adunay kalambigitan sa Environmental Sanitation.
text: #000020
text: Sa katapusan, nagkanayon si Gunhuran nga pinasikad sa Presidential Decree 856, nga mas nailhan sa tawag nga Sanitation Code of the Philippines, kinahanglan nga isul-ob sa mga trabahante ang ilang health card sa tanan nga higayon nga anaa sila sa sila gitabaho-an. (Marissa Miguel Cano, City Information Officer III, Baybay City, Leyte)
text: #000021
text: Vendors ID sa Tabo-an sa Baybay ilisan sa City Agriculture Office ‘ning dakbayan
  Mga tricycle drivers ‘ning dakbayan, kinahanglan na magrenew sa ilang mga prangkisa
text: #000022
text: There are no comments yet.
text: #000023
text: Leave a Reply Cancel reply
text: #000024
text: Notify me of follow-up comments by email.
text: #000028
text: Notify me of new posts by email.
text: #000029
text: There are no events at this time.
text: #000032
text: Listen to “Nasayod ka ba, Bai?”
text: #000035
text: Every Tuesday, Thursday and Saturday
text: #000036
text: Your email address is required.
text: #000037
text: There was a connection problem. Try again later.
text: #000038